ལུས་རྩལ་རྩེད་འགྲན་གྱི་དམིགས་ཡུལ་ནི་རྒྱལ་ཕམ་གྱི་ཆེད་དུ་མ་ཡིན་པར།མིའི་ལུས་ཕུང་གི་བྱེད་ནུས་གོང་ནས་གོང་དུ་སྤེལ་རྒྱུ་དང༌།ཚོགས་སྡེའམ་སྤྱི་ཚོགས་ཕན་ཚུན་མཛའ་མཐུན་གོང་སྤེལ།ཞི་བདེ།མཉམ་འབྲེལ་བཅས་ཀྱི་མཚོན་རྟགས་གལ་ཆེན་ཞིག་ཡིན་སྟབས།དུས་རྒྱུན་རྩེད་འགྲན་སྐབས་རྩལ་འགྲན་གྱི་སྒྲིག་ཁྲིམས་བརྩི་སྲུང་ཡོང་བར་དམིགས་བསལ་ཤུགས་སྣོན་གྱིས་སློབ་ཕྲུག་རྣམས་ནས་སྤྱི་ཁྲིམས་ལ་བརྩི་བཀུར་ཡོང་བའི་གོམས་གཤིས་བཟང་པོ་འཇགས་ཐབས།འཚེ་བ་དང་དྲག་ཤུགས་ཀྱི་ཀུན་སྤྱོད་གཏན་དུ་སྤོང་བ།རྒྱལ་ཕམ་གང་བྱུང་ཡང་རང་ཉིད་དང་ཕ་རོལ་ཐོག་ངོས་འཛིན་དང་རྣམ་འགྱུར་ཡང་དག་སྟོན་པ།རྩེད་འགྲན་ནང་ཞུགས་མཁན་ཡོངས་ཀྱི་ཆེ་མཐོང་ལ་བརྩི་བཀུར་དང༌།རྩེད་འགྲན་གྱི་སྙིང་སྟོབས་དང་འབད་རྩོལ་ལ་བསྔགས་བརྗོད་དང་ཡི་རང་བཅས་རྩེད་འགྲན་གྱི་གཞི་རིམ་དམིགས་ཡུལ་ཁག་ལེགས་འགྲུབ་ཡོང་ཐབས་བྱ་དགོས།